โรบินสันตั้งเป้าปีนี้ยอดขายเพิ่ม12%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — โรบินสัน ไม่กระทบการเมือง เพราะที่ตั้งสาขาอยู่ชานเมืองและต่างจังหวัด คาดปีนี้ยอดขายโต 12%
นายปรีชา เอกคุณากูล กรรมการผู้จัดการใหญ่ บริษัท ห้างสรรพสินค้าโรบินสัน (ROBINS) เปิดเผยว่า ปี 2553 คาดว่าบริษัทจะมียอดขายที่เติบโตได้ 12% เทียบยอดขายปี 2552 จากสาขาเปิดใหม่ 2 แห่งที่เปิดเมื่อปีที่แล้ว และสาขาใหม่ในปีนี้คือที่ จ.ตรัง ภายใต้สมมติฐานว่าเศรษฐกิจจะเติบโต 34% และปีถัดไปคาดว่าจะเติบโตอีกไม่ต่ำกว่า 10% ขึ้นอยู่กับสาขาที่เปิดใหม่
ทั้งนี้ ในปี 2554 คาดว่า 3 สาขาใหม่ที่เริ่มลงทุนในปีนี้จะแล้วเสร็จคือที่เชียงราย พิษณุโลก และพระราม 9 กรุงเทพฯ
สำหรับสองเดือนแรกปีนี้ยอดขายจากสาขาเดิมยังเติบโตดีจากไตรมาส 4 ปี 2552 
บริษัทไม่ได้รับผลกระทบจากสถานการณ์การเมือง เนื่องจากสาขาส่วนใหญ่กระจายในต่างจังหวัดและชานเมือง
นายปรีชา กล่าวว่า บริษัทมีนโยบายลงทุนว่าจะได้ผลตอบแทนไม่ต่ำกว่า 15%
สำหรับปี 2552 บริษัทมีกำไรสุทธิ 1,013 ล้านบาท ทรงตัวจากปีก่อนหน้า แม้จะได้รับผลกระทบจากภาวะเศรษฐกิจและการเมืองโดยตลอดทั้งปีก็ตาม จากผลประกอบการที่ดีขึ้นมากในไตรมาส 4/2552
ล่าสุด ROBINS จ่ายเงินปันผล 0.42 บาท/หุ้น ขึ้น XD วันที่ 16 มี.ค. 2553 และมีกำหนดจ่ายเงินปันผลในวันที่ 20 พ.ค. 2553 คิดเป็นอัตราผลตอบแทนปันผล 4%